《送梵才大师归天台》
宋代·章岷

故山萝蔓锁云扉，几夕扁舟已梦归。
莲社招贤移岁月，芝岩编句满珠玑。
金刀拥雪新彫鬓，香祴欺兰旧赐衣。
后夜吴门对霜月，怀师馀意在琴徽。

作者简介：建州浦城人，徙居镇江，字伯镇。仁宗天圣五年进士。历两浙转运使、苏州知州等职，皆有政绩。官终光禄卿。性刚介，工诗，范仲淹尝称其诗真可压倒“元白”。